Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8186

4. Megjegyzés: A légiforgalmi irányító és repülőgépvezető közötti adatcsere kapcsolatot fenntartó, jogtalan beavatkozás alatt álló légijármű által követendő eljárás a 11. Annex-ben, a PANS-ATM (Doc 4444) és a Légiforgalmi szolgálatok adat-összeköttetés alkalmazási kézikönyvében (Doc 9694) kiadványokban található. 3.8 Elfogás Megjegyzés: Az „elfogás” kifejezés ebben az értelemben nem foglalja magában azt az esetet, amikor a veszélyben levő légijármű számára és kérésére a Nemzetközi Légiközlekedési és Tengerhajózási Kutatási és Mentési Kézikönyv (IAMSAR – Doc 9731) II. és III. kötete alapján biztosítanak légi megközelítést és kíséretet. 3.8.1 A polgári légijármű elfogását a szerződő államok által kiadott megfelelő előírások és adminisztratív irányelvek szerint hajtsák végre, amelyek megfelelnek a Nemzetközi Polgári Légiközlekedési Egyezmény és különösen annak 3 (d) cikkelye rendelkezéseinek, melyek alapján a szerződő államok kötelezettséget vállalnak arra, hogy állami légijárműveikre vonatkozó előírásaik kiadásakor kellő figyelmet fordítanak a polgári légiközlekedésben működő légijárművek biztonságára. Ennek megfelelően a vonatkozó előírások és adminisztratív irányelvek kidolgozása alkalmával kellő figyelmet kell fordítani az 1. Függelék 2. részében és a 2. Függelék 1. részében található előírásokra. Megjegyzés: Elismerve, hogy a repülésbiztonság érdekében alapvető fontosságú, hogy a csak végső eszközként alkalmazott elfogás esetében használt bármilyen vizuális jelzéseket a polgári és katonai légijárművek az egész világon helyesen alkalmazzák és értelmezzék, a Nemzetközi Polgári Légiközlekedési Szervezet Tanácsa a jelen Annex 1. Függelékéhez tartozó látjelek elfogadása alkalmával felhívta a szerződő államok figyelmét arra, biztosítsák, hogy azokat állami légijárműveik szigorúan tartsák be. Tekintettel arra, hogy a polgári légijárművek elfogása minden esetben gyakorlati veszélyt jelent, a Tanács különleges ajánlásokat dolgozott ki és nyomatékosan kéri, hogy azokat a szerződő államok egységesen alkalmazzák. Ezeket a különleges ajánlásokat az A. Melléklet tartalmazza. 3.8.2 A polgári légijármű parancsnoka az elfogás alkalmával tegyen eleget a 2. Függelék 2. és 3. részében található nemzetközi előírásoknak és a látjeleket az 1. Függelék 2. részében meghatározottak szerint értelmezze és viszonozza. Megjegyzés: Lásd még 2.1.1 és 3.4 pontokat. 2007/70/II. szám 3.9 VMC minimális látástávolság és felhőzettől való távolság A látás utáni időjárási körülményekre vonatkozó látástávolság és felhőzettől való távolság minimum értékeket a 3-1. táblázat tartalmazza. 3-1. táblázat * (lásd 4.1 pont) Légtér osztály A*** B C D E F G 900 m (3000 láb) AMSL vagy 300 m (1000 láb) terep feletti magasság felett – amelyik a nagyobb érték 900 m (3000 láb) AMSL vagy 300 m (1000 láb) terep feletti magasságon vagy ez alatt – amelyik a nagyobb érték Távolság a felhőtől vízszintesen 1500 m, függőlegesen 300 m (1000 láb) felhőn kívül és felszín látással Repülési látástávolság 3050 m (10000 láb) AMSL magasságon vagy felette 8 km, 3050 m (10000 láb) AMSL magasság alatt 5 km 5 km ** * Amikor az átváltási magasság 3050 méter (10000 láb) AMSL értéknél alacsonyabb, a 10000 láb magasság helyett FL 100 használandó. ** Amikor az illetékes légiforgalmi szolgálati hatóság így írja elő:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes